बोसोरफ्रोमबो दुर्गा फुजानि समाव बेबादि हैया-मैया खेलाखौ बाकसा जिलानि भबानिपिर ओनसोलव नुनो मोननाय जायो। मख’नो गोनां दि गर्खा हारिनि सुबुंफोरा बे गेलेनायखौ हारिमुवारि महरै बोसोरफ्रोमबो खालामबोदों। भारति गुबुन-गुबन राइजोफोरजों लोगोसे गोदो-गोदायनिफ्रायनो आसामाव राइजो जाबोनाय गर्खा हारिनि  सुबुंफोरा उदै बैसोनिफ्रय बोराय-बेन्थ’सिम गासैबो सुबुङानो बे खेलाखौ गेलेबोदों। गुबैयै बे खेलानि मुंखौ लिंगे-पिं होननानै बुङो।